Oud-Bloubul weer in hof vir byl-moordeDie verhoor van die voormalige Bloubul-rugbyspeler wat daarvan verdink word dat hy vier mense vermoor het, hervat vandag in die Durbanse hooggeregshof. Drie van Phindile Joseph Ntshongwana se beweerde vier slagoffers is met ŉ byl doodgekap en onthoof. Ntshongwana word aangekla van die moord op Thembelenkosini Cebekhulu in Montclair op 20 Maart 2011. Hy het na bewering twee dae later Paulos Hlongwa vermoor en vir Simon Ngidi die dag daarna. Hy word ook verdink van die moord op ŉ onbekende man later die week. Phindile Joseph Ntshongwana. Foto: sowetanlive.co.za Ntshongwana word verder aangekla van die ontvoering en verkragting van ŉ vrou op 28 November 2010 in Durban. Hy het op al die aanklagte onskuldig gepleit. Tydens ŉ vorige verskyning in die hof op 22 April het sy prokureur, Themba Mjoli, aangevoer Ntshongwana lei aan “waanbeeldversteuring” en kan nie die misdade waarvan hy aangekla word onthou nie. Daar het reeds verskeie verdoemende bewyse teen hom in die hof aan dit lig gekom. Mjoli het ook aan die hof gesê Ntshongwana word al sedert 2009 vir sy geestestoestand behandel. Lees ook: Meer bewyse in moordsaak van oud-Bloubul Verdoemende bewyse in oud-Bloubul se moordsaak Voormalige Bloubul ly glo aan waanbeeldversteuring, vermoor glo vier met byl